Ramiz Alıquliyev

Ramiz Məhəmməd oğlu Alıquliyev () — texnika elmləri doktoru, Azərbaycan Milli Elmlər Akademiyasının (AMEA) müxbir üzvü. Azərbaycan Respublikası, Elm və Təhsil Nazirliyinin İnformasiya Texnologiyaları İnstitutunda şöbə müdiri. Azərbaycan Texniki Universitetinin Data Elmi və Süni İntellekt İnstitutunun direktoruData Elmi və Süni İntellekt İnstitutu. 

 Həyatı 
Ramiz Məhəmməd oğlu Alıquliyev  20 mart 1961-ci ildə Bərdə rayonunda anadan olmuşdur.

1983-cü ildə Azərbaycan Dövlət Universitetinin (indiki Bakı Dövlət Universiteti) tətbiqi riyaziyyat fakültəsini bitirmişdir.

1983-1988-ci illərdə Kibernetika İnstitutuda (indiki İdarəetmə Sistemləri) mühəndis, 3-cü dərəcə mühəndis-konstruktor vəzifələrində çalışmışdır.

1988-2002-ci illərdə Riyaziyyat və Mexanika İnstitutunda aparıcı konstruktor, aparıcı mühəndis, elmi işçi vəzifələrində işləmişdir.

2003-cü ildə İnformasiya Texnologiyaları İnstitutunda sektor müdiri vəzifəsinə işə qəbul edilmiş, 2004-cü ildən isə şöbə müdiri işləyir.

2023-cü ildən eyni zamanda Azərbaycan Texniki Universitetinin Data Elmi və Süni İntellekt İnstitutunun direktorudur. 

 Tədqiqat sahələri  
Süni intellekt; data mining; big data analitika; təbii dil emalı (NLP); text mining; elektron dövlətin analizi; elmmetriya; təkamül və sürü intellekti alqoritmləri (evolutionary and swarm intelligence algorithms).

 Elmi fəaliyyəti 
2000-2002-ci illərdə Riyaziyyat və Mexanika İnstitutunda dissertanturada təhsil almışdır.
2002-ci ildə Riyaziyyat və Mexanika İnstitutunun nəzdindəki dissertasiya şurasında “01.01.02 (1211.01) – Diferensial tənliklər” ixtisası üzrə fizika-riyaziyyat elmləri namizədi (fəlsəfə doktoru) alimlik dərəcəsi almaq üçün “Cırlaşan ikinci tərtib elliptik tənliklərin həllərinin keyfiyyət xassələrinin tədqiqi” mövzusunda dissertasiya müdafiə etmişdir.
2004-2009-cu illərdə İnformasiya Texnologiyaları İnstitutunda elmlər doktoru hazırlığı üzrə dissertant olmuşdur.
2010-cu ildə  Kibernetika (indiki İdarəetmə Sistemləri) İnstitutunun  nəzdindəki dissertasiya şurasında “05.13.01 (3338.01) – Sistemli analiz, idarəetmə və informasiyanın işlənməsi” ixtisası üzrə texnika elmləri doktoru alimlik dərəcəsi almaq üçün “Mətn tipli informasiyanın intellektual analizi üçün metodlar və alqoritmlər” mövzusunda dissertasiya müdafiə etmişdir.Mətn tipli informasiyanın intellektual analizi üçün metodlar və alqoritmlər 
2017-ci ildə İnformatika ixtisası üzrə AMEA-nın müxbir üzvü seçilmişdir. 
2019-cu ildə birgə tədqiqatlar aparmaq üçün Avstraliya Federasiya Universitetinə dəvət olunmuşdur.
Rəhbərliyi altında 4 fəlsəfə doktoru hazırlanmışdır. Hazırda fəlsəfə doktoru hazırlığı üzrə 12 doktorant və dissertantın elmi rəhbəridir.

 Elmi-ekspertiza fəaliyyəti 
Jurnalların redaksiya heyətində üzvlük:
     - CAAI Transactions on Intelligence Technology
    - TWMS Journal of Pure and Applied Mathematics
    - International Journal of Decision Support System Technology
    - Problems of Information Technology
    - Problems of Information Society
    - Informatics and Control Problems
    - International Journal of Sensors, Wireless Communications and Control
    - Turkish Journal of Mathematics & Computer Science
    - Artificial Intelligence Evolution
    - Communications Communications
    - Ukrainian Journal of Information Systems and Data Science
Web of Science və Scopus bazalarında indeksləşən 30-dan çox jurnalın rəyçisidir.Publons
Beynəlxalq və respublika səviyyəli konfransların proqram və təşkilat komitələrinin üzvü olmuşdur.
İnformasiya Texnologiyaları İnstitutunun nəzdində fəaliyyət göstərən dissertasiya şurasının üzvüdür.

 Elmi əsərlər və istinadlar 

    - Google Scholar
    - ScopusRamiz Aliguliyev (Scopus profile) 
    - Web of Science Ramiz Aliguliyev (Web of Science profile)
    - ORCID

 Mükafatları 

2020-2025,,,,,-ci illərdə Stenford Universitetinin (ABŞ) Scopus (Niderland) elmmetrik bazasının məlumatları əsasında hazırladığı süni intellekt sahəsində dünyanın ən yaxşı 2% alimlərinin reytinq siyahısına seçilib.
2014-cü ildə Azərbaycan Respublikası Prezidentinin sərəncamı ilə “Tərəqqi”  medalı ilə təltif olunmuşdur.
2013-cü ildə məqaləsi Azərbaycan Respublikasının Prezidenti yanında Elmin İnkişafı Fondunun Rabitə və İnformasiya Texnologiyaları Nazirliyi ilə birgə keçirdiyi “3-cü birgə İKT üzrə mükafat müsabiqəsi”ndə ən yaxşı elmi işlərə görə 1-ci yerə layiq görülüb.

 İstinadlar 

Kateqoriya:Azərbaycan alimləri
Kateqoriya:Azərbaycanlı alimlər
Kateqoriya:Bakı Dövlət Universitetinin məzunları
Kateqoriya:Azərbaycan riyaziyyatçıları
Kateqoriya:Azərbaycanlı riyaziyyatçılar
Kateqoriya:AMEA-nın müxbir üzvləri